Die spelbord het blokkies met nommers daarop. Daar is ook 'n enkele le� vierkant. Di� word gebruik om die blokkies op die bord te skuif.
Die oogmerk van die spel is om die deurmekaar geskommelde blokkies te skuif sodat hulle weer georden sal wees soos hulle oorspronklik was -- byvoorbeeld van 1 tot 15 as jy op vlak 4 speel.
Klik op die "Begin speel"-balkie. Die blokkies word geskommel en die tydmeter behoort die tyd te begin meet.
Skuif 'n blokkie in 'n ry deur op die blokkie te klik. 'n Blokkie kan slegs geskuif word as dit in dieselfde vertikale of horisontale ry as die le� vierkant is.
Jy kan een, twee of meer blokkies op 'n slag skuif (in dieselfde horisontale of vertikale ry as die le� vierkant) deur te klik op die verste van die blokkies wat jy wil skuif.
Jou uitdaging is om al die nommers te orden -- in die kortste moontlike tyd met die minste getal skuiwe.
As jy van voor af wil begin, klik op die "Begin speel"-balkie of op die "Refresh"-ikoontjie bo in jou gewel.
Water het ’n aantal heel uitsonderlike eienskappe – alles vanweë die unieke rangskikking van die atome (waterstof en suurstof) in ’n watermolekule. Dit maak water onder meer baie “lief” vir ’n groot menigte ander stowwe in die skepping.
Nog ’n uitsonderlikheid van water is dat dit in ’n soliede toestand (as ys) ’n geringer digtheid het as in sy vloeibare vorm. Gewoonlik gebeur dit net mooi andersom met ander stowwe. Maar omdat ys ligter as vloeibare water is en dus daarop dryf, is die aarde eweneens ’n leefbare plek. As ys gesink het, sou ons riviere, mere en die see mettertyd massiewe ysblokke geword het en sou daar weinig, indien enige, lewe op ons planeet gewees het.
Omdat water soveel hitte absorbeer om in ’n damp te verander, het waterdamp-molekules ’n uiters hoë energie. Dit is hierdie eienskap wat stoom ’n praktiese kragbron maak. Selfs die rekenaar hier voor jou werk bes moontlik met krag wat êrens deur stoom opgewek is!
BO: Trap-trap-trippel oor die water en sy pootjies maak net duikies in die “vliesie” op die oppervlak.
Terloops, geweet dat jy selfs ’n bootjie van papier of karton met die ''krag'' van seep op water kan laat rondvaar? Doen gerus hierdie interessante proefneminkie. Druk ’n stukkie seep aan jou bootjie se agterkant vas en laat dit stil op die water dryf. Die seep verminder die oppervlakspanning agter – en die spanning voor trek die bootjie vorentoe!
Ons longe het water nodig sodat die slymvliese klein deeltjies in die lug kan vasvang wat andersins die longe sou irriteer. Water is ook vir ons noodsaaklik om te kan sweet, sodat ons afgekoel kan word as oorverhit raak. Wat meer sê, elke liewe sel in die menslike liggaam benodig sy eie hoeveelheid van die lewegewende vog.